Xosé Manuel Sánchez Rei

Xosé Manuel Sánchez Rei, nado na Coruña en 1973, é un filólogo e escritor galego.

 Traxectoria 
Licenciouse en Filoloxía Galego-Portuguesa na Universidade de Santiago de Compostela en 1997 e doutorouse na Universidade da Coruña en 2001, onde actualmente exerce a docencia como Profesor Titular na Área de Filoloxía Galega e Portuguesa. É secretario da Revista Galega de Filoloxía e membro do seu Consello de Redacción desde o seu aparecemento no ano 2000, colaborando tamén con artigos en Terra e Tempo. Foi presidente da Agrupación Cultural Alexandre Bóveda ata 2017 e actualmente pertence á súa xunta directiva.

 Obras 
 Ensaio 
 Se o vós por ben teverdes. A interpolación pronominal en galego, 1999, Laiovento.
 Os pronomes demostrativos: do latín ao galego contemporáneo, 2002, Monografía 1 da Revista Galega de Filoloxía.
 A lingua galega no cancioneiro de Pérez Ballesteros, 2006, Laiovento.
 O complemento preposicional en galego. Análise desde a gramática de valencias, 2010, Universidade da Coruña.
 Lingua galega e variación dialectal, 2011, Laiovento.
 O falar das fadas, 2016, Baía.
 Cantar na Coruña, 2017, Laiovento.
O portugués esquecido. O galego e os dialectos portugueses setentrionais (2021). Laiovento. 618 páxs. ISBN 978-84-8487-537-6.

 Edicións 
 O fidalgo e o teatro. Tres textos dramáticos de Ramón Otero Pedrayo (introdución, edición e notas), 1999, Departamento de Filoloxías Francesa e Galego-Portuguesa da Universidade da Coruña.

 Obras colectivas 
 Ensaio histórico e económico: antoloxía, 1997, AS-PG/A Nosa Terra. Coeditor con Bieito Alonso, María do Carme García Negro e Luís Obelleiro Piñón.
 O pensamento galeguista da posguerra: antoloxía, 1997, AS-PG/A Nosa Terra. Coeditor con Xoán Carlos Garrido Couceiro.
 Ricardo Carvalho Calero: ciencia, literatura e nación, 2001, Universidade da Coruña. Coeditor con Carlos Caetano Biscaínho.
 Estudos em Homenagem ao Professor Doutor Mário Vilela, 2005, Faculdade de Letras da Universidade do Porto.
 A lingua literaria galega no século XIX, 2005, Universidade da Coruña. En colaboración con Xosé Ramón Freixeiro Mato e Goretti Sanmartín Rei.
 Actas do Congreso Manuel María. Literatura e Nación, 2009, Fundación Manuel María.
 Sobre o racismo lingüístico, 2009, Laiovento.
 Perspectivas sobre Bóveda: Ensaios e poemas polo seu 75º cabodano, 2011, A. C. Alexandre Bóveda.
 Correspondencia entre Manuel María e Ramón Otero Pedrayo (1951-1974), 2014, Fundación Manuel María. Coeditor, xunto a Estefanía Mosquera Castro.
 Modelos de lingua e compromiso, 2014, Baía.

 Traducións 
 Curso de Lingüística Xeral de Ferdinand de Saussure, 2005, Laiovento. (Introdución, tradución e notas).

 Premios 
Gañador do Certame Ricardo Carvalho Calero na modalidade de Investigación Lingüística en 1998 coa obra Sintaxe do pronome átono en galego: a interpolación, posteriormente modificada e publicada baixo o título de Se o vós por ben teverdes. A interpolación pronominal en galego.

 Véxase tamén 
 Ligazóns externas 


Categoría:Escritores de Galicia en lingua galega
Categoría:Profesores da Universidade da Coruña
Categoría:Alumnos da Universidade da Coruña
Categoría:Nados na Coruña
Categoría:Nados en 1973